პოსტმოდერნიზმის დეტალები, აბტეიბერგის მუზეუმი
**პოსტმოდერნიზმი** (ლათ. modernus „თანამედროვე", post „შემდეგი") — XX საუკუნის ბოლოს ფილოსოფიასა და კულტურაში აღმოცენებული მიმდინარეობა.

პოსტმოდერნიზმი თავიდან არქიტექტურულ მიმდინარეობას ეწოდებოდა, რომელმაც უარი თქვა მოდერნიზმის პირობითობებზე და ახალი ფორმების ძიება დაიწყო. იგი ხასიათდება დეკორაციების, წარსულის მოტივების, ეკლექტიზმისადმი მიბრუნებით. პოსტმოდერნიზმი ემყარება პოპ-არტის ახალ ხედვასა და მის არქიტექტურულ გამოსახვას, რაც საფუძველს პოულობს რობერ ვენტურის ნაშრომში „სწავლა ლას ვეგასიდან". შემდგომში ტერმინი გამოყენებულ იქნა ხელოვნებისა და ლიტერატურის ისტორიაში უფრო ზოგადი მიმდინარეობის აღსანიშნავად.

პოსტმოდერნისტული ესთეტიკა
-------------------------

თუკი მოდერნიზმი ახალი ფორმების შექმნით ხასიათდება, პოსტმოდერნიზმი არსებული ფორმების ხელახლა გამოყენებაზეა ორიენტირებული. ამ ფორმების, ციტირებებისა თუ სტილისტური დეტალების გამოყენება შეიძლება იყოს როგორც სერიოზული ასევე ირონიულიც. ეს უკანასკნელი განსაკუთრებით დამახასიათებელია აღნიშნული მიმდინარეობისათვის. თუკი მოდერნიზმი თავისი ესთეტიკის ცენტრში ავტორსა და შემოქმედებას ათავსებს, პოსტმოდერნიზმი ინტერპრეტაციას ანიჭებს უპირატესობას. ხშირად ეს ყოველივე ავტოკომენტირებაშიც გადადის. მაგალითისთვის შეგვიძლია მოვიყვანოთ ვლადიმირ ნაბოკოვის „ფერმკრთალი ალი", სადაც ერთდროულად მოცემულია პოეტური მონათხრობი და ამ მონათხრობის კომენტარი, რითაც მიიღწევა ე.წ. დისტანციაციის ეფექტი. პოსტმოდერნისტული ნაწარმოები ხშირად წარმოდგენილია როგორც ჰეტეროკლიტური ელემენტების კოლაჟი ყოველგვარი ჰარმონიის გარეშე. მაგ. ირლანდიელი ფლენ ო’ბრაიენის რომანი At *swim-two-birds*, სადაც ერთმანეთს ენაცვლება სხვადასხვა ჟანრის ტექსტები: ვესტერნი, შუასაუკუნის ეპოპეა, ზღაპარი და ვოდევილი. მართალია, კოლაჟს ამგვარი ფორმით მოდერნიზმიც იყენებს, მაგრამ განსხვავება ისაა, რომ ამ უკანასკნელში იგი გამოყენებულია რეალობის სირთულის აღსაქმელად, პოსტმოდერნიზმში კი კონტრასტისა და დისტანციაციის ეფექტის მისაღწევად.
პოსტმოდერნიზმი შლის იერარქიას ელიტარულ და პოპულარულ კულტურას შორის, რისი ერთ-ერთი ნათელი მაგალითია ხელოვნებისა და რეკლამის შერწყმა.

ტერმინის ისტორია
----------------

ტერმინი „პოსტმოდერნი" პირველად 1870-იან წლებში გამოიყენეს. კერძოდ, ჯონ უოტკინს ჩეპმანმა ივარაუდა, რომ ფრანგული იმპრესიონიზმისგან თავის დაღწევის გზა იქნებოდა „ფერწერის პოსტმოდერნული სტილი".

1921 და 1925 წლებში ტერმინი მუსიკისა და ხელოვნების ახალი ფორმების აღსაწერად გამოიყენეს. 1942 წელს ჰ.რ. ჰეისმა პოსტმოდერნიზმი ახალ ლიტერატურულ ფორმად დაასახელა. რაც შეეხება პოსტმოდერნიზმს როგორც ისტორიული მოძრაობის ზოგად თეორიას, 1939 წელს არნოლდ ჯ. თოინბი წერდა: „ჩვენს პოსტმოდერნულ ერას საფუძველი 1914-1918 წლების ომმა დაუდო".

1949 წელს ტერმინი გამოიყენეს მოდერნული არქიტექტურის კრიტიკისას; საფუძველი ჩაეყარა პოსტმოდერნულ არქიტექტურას.

უოლტერ თრუეთ ანდერსონის აზრით, პოსტმოდერნიზმი მიეკუთვნება ოთხი ძირითადი მსოფლმხედველობიდან ერთ-ერთს. ეს მსოფლმხედველობებია: (ა) პოსტმოდერნულ-ირონიული – ჭეშმარიტება სოციალურად კონსტრუირებულია, (ბ) მეცნიერულ-რაციონალური – ჭეშმარიტება შეიცნობა მეთოდური, დისციპლინირებული კვლევით, (გ) სოციალურ-ტრადიციული – ჭეშმარიტება დასავლური ცივილიზაციის მემკვიდრეობაშია, (დ) ნეორომანტიული – ჭეშმარიტება შეიცნობა ბუნებასთან ერთობით ან /და საკუთარ თავში ჩაღრმავებით.

პოსტმოდერნული იდეების გავრცელებამ ფილოსოფიაში, აგრეთვე კულტურისა და საზოგადოების ანალიზში, გაზარდა კრიტიკული თეორიის მნიშვნელობა და საფუძველი დაუდო ახალ მიმდინარეობებს ლიტერატურაში, არქიტექტურასა და დიზაინში; აგრეთვე შეაღწია მარკეტინგსა და ბიზნესში, ისტორიის, სამართლისა და კულტურის ინტერპრეტაციებში. ამგვარად მოხდა დასავლური ფასეულობების სისტემის (სიყვარული, ქორწინება, პოპულარული კულტურა, მწარმოებლური ეკონომიკიდან მომხმარებლურ ეკონომიკაზე გადასვლა) სრული გადაფასება. ეს პროცესი დაიწყო 1950-60-იან წლებში და პიკს მიაღწია 1968 წლის სოციალური რევოლუციის დროს. ამ მოვლენებს აღწერენ ტერმინ „პოსტმოდერნულობით" (რაც აღნიშნავს გავლენებს პოსტმოდერნულ აზროვნებაზე) საპირისპიროდ „პოსტმოდერნიზმისა", რაც ისტორიულ მოძრაობას/პერიოდს აღნიშნავს. პოსტმოდერნიზმი ხშირად გამოიყენება, როგორც ტერმინ „პოსტსტრუქტურალიზმის" სინონიმიც, რადგან იგი სწორედ პოსტსტრუქტურალისტური მოძრაობიდან და იდეებიდან აღმოცენდა.

ლიტერატურა:
-----------

* ჯონ ბარტი
* დონალდ ბარტელმი
* ხორხე ლუის ბორხესი
* ფილიპ სოლერსი
* ოსვალდ ვინერი
* იტალო კალვინო
* ვლადიმირ ნაბოკოვი
* ტომას პინჩონი
* ჟან-მიშელ ესპიტალიე
* ფრანკ ლაროზი
* აკა მორჩილაძე
* ორჰან ფამუქი
* დიმიტრის ლიაკოსი

ფილოსოფია
---------

* ჟაკ დერიდა
* ჟან ბოდრიიარი

არქიტექტურა
-----------

* რიკარდო ბოფილი, *ანტიგონეს უბანი მონპელიეში*
* ფრანკ გერი, *გუგენჰაიმის მუზეუმი ბილბაოში*

მუსიკა
------

* იგორ სტრავინსკი
* ლუჩანო ბერიო

იხილეთ აგრეთვე
--------------

* დეკონსტრუქცია
* დეკონსტრუქტივიზმი
* მოდერნიზმი

რესურსები ინტერნეტში
--------------------

* ლიტერატურული ტერმინების საერთაშორისო ლექსიკონი - პოსტმოდერნიზმი

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ხელოვნების მიმდინარეობები |
| --- |
|  |
| შუა საუკუნეები | 
* ადრეული ქრისტიანული
* დიდი გადასახლების
* ანგლოსაქსონური
* ვესტგუთების
* წინარერომანული
* ინსულარული
* ვიკინგების
* ბიზანტიური
* მეროვინგული
* კაროლინგური
* ოტონური
* რომანული
* გოთიკური (საერთაშორისო გოთიკა)
 |
|  |
| რენესანსი | 
* იტალიური რენესანსი
* ადრეული ნიდერლანდური
* გერმანული რენესანსი
* ანტვერპენული მანიერიზმი
* დუნაის სკოლა
* მაღალი რენესანსი
* რომანიზმი
* მანიერიზმი
* ფონტენბლოს სკოლა
* ჩრდილოური მანიერიზმი
* ფლამანდიური ბაროკო
 |
|  |
| XVII საუკუნე | 
* ბაროკო
* კარავაჯისტები
* კლასიციზმი
* ჰოლანდიის ოქროს ეპოქა
 |
|  |
| XVIII საუკუნე | 
* როკოკო
* ნეოკლასიციზმი
* რომანტიზმი
 |
|  |
| XIX საუკუნე | 
* რეალიზმი
* ისტორიციზმი
* ბიდერმაიერი
* გრუნდერცაიტი
* ბარბიზონის სკოლა
* აკადემიური ხელოვნება
* ესთეტიზმი
* პერედვიჟნიკი
* იმპრესიონიზმი
* პოსტ-იმპრესიონიზმი
* ნეო-იმპრესიონიზმი
* დივიზიონიზმი
* პუანტილიზმი
* კლუაზონიზმი
* ნაბი
* სინთეტიზმი
* კალიგჰატური მხატვრობა
* სიმბოლიზმი
* ჰუდსონის მდინარის სკოლა
 |
|  |
| XX საუკუნე | 
* ბენგალური ხელოვნების სკოლა
* ამაზონური პოპ-არტი
* კუბიზმი
* ორფიზმი
* პურიზმი
* სინქრონიზმი
* ექსპრესიონიზმი
* სკუოლა რომანა
* აბსტრაქტული ექსპრესიონიზმი
* კინეტიკური ხელოვნება
* მიუნხენის ახალ ხელოვანთა ასოციაცია
* ლურჯი მხედარი
* ხიდი
* ახალი საგნობრიობა
* დადაიზმი
* ფაუვიზმი
* ნეო-ფაუვიზმი
* პრეციზიონიზმი
* არტ-ნუვო
* ბაუჰაუსი
* სტილი
* არტ-დეკო
* ოპ-არტი
* ვენის ფანტასტიკური რეალიზმის სკოლა
* პოპ-არტი
* ფოტორეალიზმი
* ფუტურიზმი
* მეტაფიზიკური ხელოვნება
* სხივიზმი
* ვორტიციზმი
* სუპრემატიზმი
* სიურრეალიზმი
* ფერების ველი
* მინიმალიზმი
* მინიმალიზმი (ვიზუალური ხელოვნება)
* ნუვო რეალიზმი
* სოციალური რეალიზმი
* ლირიული აბსტრაქცია
* ტაშიზმი
* COBRA
* მოქმედების ფერწერა
* საერთაშორისო სასტამბო სტილი
* ფლუქსუსი
* ლეტრიზმი
* საერთაშორისო ლეტრისტი
* სიტუაციონიზმი
* კონცეპტუალური ხელოვნება
* ინსტალაციური ხელოვნება
* ლენდ-არტი
* პერფორმანსი
* სისტემური არტი
* ვიდეო-არტი
* ნეო-ექსპრესიონიზმი
* ნეო-დადაიზმი
* აუტსაიდერული ხელოვნება
* ლოუბროუ
* ახალი მედია ხელოვნება
* ახალგაზრდა ბრიტანელი ხელოვანები
 |
|  |
| XXI საუკუნე | 
* ხელოვნების გამოგონება
* ჰიპერრეალიზმი
* ნეო-ფუტურიზმი
* სტაკიზმი
* რემოდერნიზმი
* ფსევდორეალიზმი
* საუნდ-არტი
* სუპერსიბრტყე
* ურთიერთობის ხელოვნება
* ვიდეო თამაშების ხელოვნება
 |
|  |
| დაკავშირებული სტატიები | 
* ხელოვნების მიმდინარეობების სია
* თანამედროვე ხელოვნება
* მოდერნიზმი
* გვიანდელი მოდერნიზმი
* პოსტმოდერნული ხელოვნება
* ავანგარდი
 |

 |